laion/Wikipedia-Exotic huggingface dataset:
תומאס אולסן

תומאס פרדריק אולסן (בנורווגית: Thomas Fredrik Olsen‏; 15 באוקטובר 1897 – 20 ביוני 1969) היה איל ספנות נורווגי. אולסן, בנו של פרדריק אולסן, נולד בעיירה ויטסטן (Hvitsten). הוא התחנך בקולג' קלייר באוניברסיטת קיימברידג'. הוא החל לעבוד בחברת הספנות של אביו, פרד. אולסן ושות'. (אנ'), בשנת 1920 ומאוחר יותר הפך לבעלים משותף. לאחר מות אביו בשנת 1933, הוא ניהל אותה בשותפות עם אחיו רודולף אולסן. משנת 1920. הוא ישב בדירקטוריון במגוון חברות, כולל חברת התעופה הנורווגית (Det Norske Luftfartselskap) והחברה שהתמזגה אליה סקנדינביאן איירליינס. תומאס אולסן הוא אביו של המגנאט פרדריק אולסן (Fredrik Olsen). אולסן אסף אוסף אישי גדול של למעלה מ-30 ציורים של האמן הנורווגי אדוורד מונק, כולל אחת מארבע הגרסאות של "הצעקה" של מונק. במהלך מלחמת העולם השנייה הוא בחר להסתיר את העבודות באסם חציר במרכז נורווגיה לאחר שהוכרזה רשמית המלחמה, אך לפני פלישת גרמניה לנורווגיה באפריל 1940. הצעקה נותרה שם עד לשחרור בשנת 1945. בתודה לבריטניה שנתנה לו מחסה כשברח מהנאצים, העניק אולסן את אחד הציורים הבולטים של מונק, "הילד החולה", לגלריית טייט. האוסף היה מקור לסכסוך משפטי בין בניו של אולסן, פרדריק אולסן ופטר אולסן בעקבות מותה של הנרייטה, אשתו של אולסן. "Thomas Fredrik Olsen". Store Norske Leksikon (בנורווגית). "Fred. Olsen – 1929". Store Norske Leksikon (בנורווגית). Stealing The Scream: Background
פסגת דארטמות'

פסגת דארטמות' (באנגלית: Dartmouth Peak) היא פסגה גבוהה ברכס בריטניה, בארץ אואטס, שבאנטארקטיקה. הפסגה ממוקמת 5.2 קילומטרים מזרחית - צפון-מזרחית מהר מקלינטוק. גובהה של הפסגה 3,320 מטרים מעל פני הים; והיא הפסגה ה-135 בגובהה באנטארקטיקה. שמה של הפסגה ניתן לה על ידי הוועדה המייעצת לשמות אנטארקטיים. רכס בריטניה נקרא על שם הספינה אה"מ בריטניה - כלי אימונים של המכללה הימית המלכותית בריטניה; שמה של הפסגה ניתן באותו הקשר - והיא נקראת על שם נמל דארטמות', במחוז דבון שבאנגליה. בין השנים 1863–1905, צוערי הצי המלכותי הבריטי (ובהם קצינים שהשתתפו במשלחת החקר הלאומית הבריטית לאנטארקטיקה (משלחת דיסקברי), אשר חקרה את אנטארקטיקה בין השנים 1901–1904, בפיקודו של רוברט פלקון סקוט) התאמנו באה"מ בריטניה, אשר עגנה באותה עת בנמל דארטמות'. פסגת דארטמות' באתר הסקר הגאולוגי של ארצות הברית פסגת דארטמות' באתר הגאזט האנטארקטי של ממשלת אוסטרליה פסגת דארטמות' באתר הגאזט האנטארקטי המשווה SCAR של ממשלת אוסטרליה תצלום לוויין של אזור פסגת דארטמות' פסגת דארטמות' באתר peakbagger פסגת דארטמות' באתר peakery (מרחקים לאתרים סמוכים) מזג אוויר נוכחי מעודכן בפסגת דארטמות' תחזית מזג אוויר עדכנית ארוכת טווח עבור פסגת דארטמות' נתוני מזג אוויר היסטוריים עבור פסגת דארטמות' ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד מידע גאוגרפי והיסטורי מידע גאוגרפי מקור שמו של רכס בריטניה
קולומייה (עיירה)

קוּלוֹמיֶיה (בצרפתית: Coulommiers) היא קומונה (עיירה) במחוז סן ומארן בחבל איל-דה-פראנס בצפון-מרכז צרפת. היא ידועה כמקורה של גבינת הקולומייה ממשפחת הברי המיוצרת בעיר. כמו כן היא מהווה את מקום הולדתו של המתאבק והשחקן המפורסם אנדרה הענק. בשנת 2009 הפכה העיירה לראשונה בצרפת שתשתית הטלוויזיה היבשתית שלה הפכה לדיגיטלית לחלוטין. פרנק ריסטר, שכיהן כשר התרבות בממשלת צרפת, שימש ראש העיר של קולומייה משנת 2008 עד 2017. הממלכה המאוחדת לייטון באזרד, הממלכה המאוחדת (מ־1958) גרמניה טיטיזי-נוישטאט, גרמניה (מ־1971) מדיה וקבצים בנושא קולומייה בוויקישיתוף אתר האינטרנט הרשמי של קולומייה (בצרפתית) קולומייה, ברשת החברתית אקס (טוויטר) חודש ב-1982 "British towns twinned with French towns". Archant Community Media Ltd. אורכב מ-המקור ב-2013-07-05. נבדק ב-2013-07-11. ערך זה הוא קצרמר בנושא צרפת ובנושא יישובים. אתם מוזמנים לתרום לוויקיפדיה ולהרחיב אותו.
אורוזגאן

אורוזגאן (בפרסית/דארי: اروزگان, בפשטו: اروزګان) הוא אחד מ-34 מחוזות אפגניסטן. גודלו של המחוז 12,640 קילומטר רבוע ואוכלוסייתו 333,500 איש. המחוז נמצא בקירוב למרכז המדינה ורוב אוכלוסייתו נוודית כאשר האוכלוסייה המיושבת מרוכזת ברובה בעיר תַרין כּות, המשמשת בתור בירת המחוז. בשנת 2004 פוצל השטח הצפוני של המחוז לתוך המחוז החדש של דאיכונדי. מחוז אורוזגאן ממוקם בדרום-מרכז אפגניסטן. הוא גובל בחלקים הצפוניים של המחוזות קנדהאר וזאבול, במזרח היא שכנתה עם ע'זני, בצפון עם דאיכונדי ועם הלמנד במערב. הטופוגרפיה מורכבת מהרים וגבעות, בייחוד בצפון ובמזרח כייצוא מרכס הינדו-כוש. בדרום חלקים מסוימים מתוך השטחים מישוריים ובהם נמצאים הנהרות המעטים בתוך מחוז אורוזגאן העוברים דרכו ונשפכים לנהר הלמנד. הכלכלה במחוז די חלשה עקב החוסר בגידולים חקלאיים מבטיחים וחוסר בפיתוח תעשייתי לאורך השנים. מלבד הבירה המחוזית תַרין כּות כמעט ואין ערים בעלות תעסוקה תעשייתית ברחבי כל המחוז. ישנו כביש פיצול של כביש 1 העובר מסביב לאפגניסטן המחבר את מחוז אורוזגאן אל הדרך המהירה מסביב למדינה. האירוע הצבאי המרכזי האחרון במלחמה בין הממשלה לארגוני הבדלנים התרחשה בספטמבר 2016, כאשר הותקפה בירת המחוז של אורוזגאן, תַרין כּות, על ידי כוחות מיליציה חמושים שנשלחו בהוראת הטליבאן. אנשי המיליציות וארגוני הטרור נקראו חזרה אל מקום מחבואם עם הגעתם של כוחות תגבורת אל האזור. האוכלוסייה של למעלה מ-320 אלף תושבים היא בעיקר פשטונים משבט דוראני ובני הזארה ממוצא פרסי במקורם. המושל העכשווי של מחוז אורוזגאן, מוחמד נאיר חארוטי, הוא פשטוני ממוצאו ומונה למושל בספטמבר 2015. מקורו של שבט הותכּ נמצא במחוז אורזגאן ורוב אוכלוסייתו מיושבת בבירה תרין כות. השבט הוא עדת המוצא של מייסד ארגון הטליבאן, מוחמד עומאר. לאורך שנת 2018 פעלו מיליציות בשירות הטליבאן במחוז. הם הרחיבו את פעילותם לאזורים שעד אז נחסכו מהם, כגון נפות מזרחיות. 220 תקריות הקשורות למורדים דווחו בתקופת ינואר 2018 - פברואר 2019 (ממוצע של 3.7 תקריות בשבוע). הלחימה, שהביאה למאות נפגעים ולאלפי עקורים, בעיקר בקרב האוכלוסייה האזרחית של בני הזארה, נמשכה כמעט ללא הרם עד סוף חודש נובמבר 2018. ישנם דיווחים על מטיילים שנחטפו ומאוחר יותר נהרגו על ידי הטליבאן. בפברואר 2019 דווח על פעולות צבאיות מתמשכות של הצבא האפגני במחוז במטרה לפנות את הכביש המהיר קנדהאר-אורוזגאן מפני מורדי הטליבאן. מחוזות אפגניסטן מחולקות ליחידות שלטוניות בשם "נפות", להלן הנפות של מחוז אורוזגאן ואוכלוסייתן. שהידי הסאס – 86,100 צ'ורה – 98,750 דה רווד – 99,718 חאס אורוזגאן – 96,888 גיבאז – ? תַרין כּות – 110,476 הזארה טליבאן מדיה וקבצים בנושא אורוזגאן בוויקישיתוף אורוזגאן - תוכנית ללימוד תרבות ומאבקים מחוז אורוזגאן - EASO
דון ניקלס

דונלד לי ניקלס (באנגלית: Donald Lee Nickles; נולד ב-6 בדצמבר 1948) הוא פוליטיקאי ושדלן אמריקאי, שכיהן כחבר הסנאט של ארצות הברית מטעם מדינת אוקלהומה בין השנים 1981–2005. בראשית העשור הראשון של המאה ה-21 היה מצליף הסיעה הרפובליקנית, וכאשר פרש בבחירות 2004 היה ניקלס הסנאטור בעל תקופת הארוכה ביותר מאוקלהומה באותה עת. לאחר פרישתו פתח משרד שדלנות בוושינגטון הבירה. בשנת 1978, בגיל 29, היבחרו לסנאט של ארצות הברית סימן את ראשית דרכו הציבורית. שנתיים לאחר מכן, בגיל 31, נהפך לרפובליקני הצעיר ביותר שנבחר לסנאט, תואר אותו הוא נושא גם בהווה. הוא נתן חסותו לחקיקה למען צמצום מסים צמצום הוצאות ממשלתיות, קידום הביטחון הלאומי והגברת חופש הדת. נוסף על כך, ניקלס קידם את "חוק הגנת הנישואין" אשר אפשר למדינות ארצות הברית לדחות הכרה בנישואים של בני-זוג מאותו המין אשר התקיימו במדינות אחרות. בשנת 1981 נמנה בין סנאטורים רפובליקנים רבים שהביעו את חוסר שביעות רצונם ממינויה של סנדרה דיי או'קונור לבית המשפט העליון של ארצות הברית, והבטיח להתנגד לה מבחינה חברתית בשל אי-נכונותה לבטל את פסק דין רו נגד וייד. ב-1986, במהלך אירוע בחירות של נשיא ארצות הברית רונלד רייגן באוניברסיטת אוקלהומה שבנורמן, כינה רייגן בשוגג את ניקלס כ"דון ריקלס". מאוחר יותר, רייגן שם לב לטעותו ומצא אותה משעשעת במיוחד. ניקלס היה אחד משלושת הסנאטורים שהצביעו נגד אישור מינויה של רות ביידר גינסבורג לביהמ"ש העליון ב-1993. ניקלס התקדם במהירות בהיררכיה הרפובליקנית בסנאט, בקונגרס ה-101 נבחר ליושב ראש הוועדה הסנאטוריאלית הרפובליקנית הלאומית (ועדה שפועלת לבחירת רפובליקנים לסנאט של ארצות הברית), בקונגרס ה-102 עד ה-104 היה יו"ר ועדת המדיניות הרפובליקנית, ובשנים 1996–2003 היה עוזר מנהיג הסיעה הרפובליקנית. לאחר שהוגבל לתקופת כהונה נוספת כעוזר מנהיג הרוב, כיהן ניקלס בקונגרס ה-108 כיו"ר ועדת התקציב של הסנאט של ארצות הברית. בנוסף, הוא נמנה בין מועמדיו הסופיים של בוב דול לתפקיד סגן נשיא ארצות הברית כעמיתו למירוץ, בטרם דול החליט בסופו של דבר לבחור בג'ק קמפ, חבר בית הנבחרים של ארצות הברית. בדצמבר 2002 הסתבך ניקלס במחלוקת סביב המנהיג הרפובליקני טרנט לוט. במסיבת יום ההולדת ה-100 של הסנאטור סטרום ת'ורמונד, העיר לוט הערות שנתפסו כחסרוות רגישות מבחינה גזעית. ככל שהעמיקה הסערה הציבורית סביב דבריו של לוט, ראה בכך ניקלס חלון הזדמנויות להתקדמותו בסולם הדרגות הרפובליקני. הוא הופיע בטלוויזיה הלאומית והפך לסנאטור הראשון בהנהגה הרפובליקנית שקרא ללוט להתפטר מתפקידו. ניקלס האמין שהמחלוקת הציבורית על דבריו של לוט תסיח את דעת הקהל מהאג'נדה הרפובליקנית בקונגרס, וכסגנו של לוט במהלך אמירותיו הוא ראה בכך את הקש ששבר את גב הגמל. חרף התנצלויותיו החוזרת ונשנות, לוט התפטר זמן קצר לאחר מכן. ניקלס נבחר מחדש לסנאט בשנים 1986, 1992 וב-1998, והיה הסנאטור הבכיר מאוקלהומה בין השנים 1994–2005. ב-7 באוקטובר 2003 הודיע ניקלס כי לא יתמודד לתקופת כהונה נוספת ב-2004. עמיתו הרפובליקני טום קובורן נבחר להחליפו. לאחר פרישתו מהחיים הציבוריים, ייסד את "קבוצת ניקלס", צוות חשיבה לייעוץ פוליטי בוושינגטון הבירה. כמו כן, הוא חבר במספר מועצות מנהלים של תאגידים שונים. בראשית המאה ה-21 הופיע ניקלס בסרט הקולנוע "טראפיק", וחיווה דעתו על המלחמה בסמים. מדיה וקבצים בנושא דון ניקלס בוויקישיתוף דון ניקלס, באתר המדריך הביוגרפי של הקונגרס של ארצות הברית (באנגלית) דון ניקלס, במסד הנתונים הקולנועיים IMDb (באנגלית) ליסה ריצ'רדסון, Left, Right--the Cameos Come From All Sides in 'Traffic, באתר לוס אנג'לס טיימס, 7 בינואר 2001 (באנגלית)
גיש

האם התכוונתם ל... אנבת' גיש – שחקנית אמריקאית לו גיש – שחקנית אנגלייה ליליאן גיש – שחקנית אמריקאית שילה גיש – שחקנית בריטית Gish גיס (פירושונים)
כשל הפתרון המושלם

כשל הפתרון המושלם, המכונה גם כשל הנירוונה, הוא כשל לוגי שבו משווים בין דברים ממשיים לחלופות לא מציאותיות, אידיאליות. הוא מתאר את הנטייה להניח שיש פתרון מושלם לבעיה מסוימת, ושיש לדחות כל פתרון שאינו מושלם, מכיוון שחלק מהבעיה עדיין יתקיים לאחר יישומו. הכשל נוסח בידי וולטר במשפט "הטוב יותר הוא אויבו של הטוב". אדם המשתמש בכשל הפתרון המושלם יכול לתקוף כל אפשרות מציאותית באמצעות הצגת ברירה כוזבת בינה לבין אפשרות אחרת, עדיפה אך בלתי מציאותית. הבחירה איננה בין פתרונות בעולם האמיתי, אלא בין פתרון בר השגה לבין פתרון טוב יותר שאינו מציאותי. לפיכך, די בקיומו של הפגם הקל ביותר בפתרון המציאותי המוצע כדי לדחותו או להכפישו. זוהי דוגמה לחשיבה בשחור-לבן, בה אדם אינו מצליח לראות את יחסי הגומלין בין מרכיבי מצב או בעיה, וכתוצאה מכך מצמצם בעיה מורכבת לבחירה בין שני קצוות. ניתן לשלב את הכשל הזה עם ראיות אנקדוטליות, כאשר כישלון מסוים של הפתרון מתואר בפירוט ובאופן רגשי תוך התעלמות מהסתברויות ותוך שימוש בהיוריסטיקת הזמינות. הרעיון של פתרון מושלם הוא אשליה. לפיכך, כשל זה מאפשר להצדיק עמדה של קיפאון או אי-עשייה. דרך ההתמודדות עם הכשל היא לחפש את הפתרון הפחות גרוע מבין הקיימים . טיעון (עם כשל): "חיסונים אינם יעילים ב-100% ויש להם תופעות לוואי, ולכן אין בהם טעם." הפרכה: האלטרנטיבה של לא לחסן גרועה הרבה יותר, ולכן אין בחוסר השלמות של החיסונים כדי לשלול מהם את יתרונותיהם לפרט ואת תכונות המגן שלהם ברמת האוכלוסייה. טיעון (עם כשל): "כלכלנים לא הצליחו לחזות את משבר 2007–2009, מה שמראה שמודלים של כלכלה הם חסרי תועלת." הפרכה: רק מכיוון שתחזית נכשלה, אין פירוש הדבר כי יש לנטוש את המודל. אם אין מודל טוב יותר זמין, מודל לא מושלם הוא לרוב טוב יותר מאשר לולא היה מודל כלל. טיעון (עם כשל): "אין טעם ליישם מדיניות חברתית X בשל חשש להונאות." הפרכה: אנשים יבצעו הונאות ללא קשר למדיניות. טיעון (עם כשל): "עטיית מסכה שאינה רפואית לא תגן עליי או על אחרים מפני מחלת נגיף הקורונה." הפרכה: אמנם עטיית מסכה אינה מספקת הגנה של 100%, אך היא מספקת הגנה מסוימת. הגנה מסוימת טובה יותר מכלום, במיוחד כאשר הנגיף אינו תחת שליטה. H. Demsetz, "Information and Efficiency: Another Viewpoint", Journal of Law and Economics 12 (April 1969): 1, quoted in Kirzner, Israel M. (1978). Competition and Entrepreneurship. p. 231. ISBN 0-226-43776-0. Sophisme de la solution parfaite ⚙️ – L'Économiste Sceptique (בצרפתית) Nancy H. L. Leung, Daniel K. W. Chu, Eunice Y. C. Shiu, Kwok-Hung Chan, Respiratory virus shedding in exhaled breath and efficacy of face masks, Nature Medicine 26, 2020-05, עמ' 676–680 doi: 10.1038/s41591-020-0843-2 C. Raina MacIntyre, Abrar Ahmad Chughtai, A rapid systematic review of the efficacy of face masks and respirators against coronaviruses and other respiratory transmissible viruses for the community, healthcare workers and sick patients, International Journal of Nursing Studies 108, 2020-8, עמ' 103629 doi: 10.1016/j.ijnurstu.2020.103629
שרגא שטינמן

הרב שרגא נח שטינמן (נולד בי"ז באדר ה'תש"ט, 1949) הוא ראש ישיבה חרדי, נשיא רשת ישיבות ארחות תורה, וחבר במועצת גדולי התורה של דגל התורה. נולד בכפר סבא, בנם השני של הרב אהרן יהודה ליב ותמר (לבית קורנפלד) שטינמן, אז ראש ישיבת חפץ חיים בעיר. בעצת החזון איש לא למד בבית ספר עממי, ואביו לימד אותו באופן פרטי. בהמשך למד אצל אביו בישיבה הקטנה של ישיבת פוניבז', ובגיל 16 התארס עם חנה קניבסקי (נפטרה ב-2014), בתם של הרב חיים קניבסקי והרבנית בת-שבע קניבסקי ונכדתם של הרב יעקב ישראל קניבסקי והרב יוסף שלום אלישיב. עומד בראשות ישיבת 'קהלות יעקב' לצעירים בבני ברק (בעבר לצד הרמי"ם הרב משולם שנקר והרב זאב לוין), והיה איש הקשר בין אביו לסב אשתו, הרב אלישיב. לאחר פטירת אביו התמנה כראש רשת ישיבות ארחות תורה, במסגרת זו הוא מכהן כנשיא ישיבת ארחות תורה בבני ברק, ישיבת תורה בתפארתה באלעד, ישיבת נר זרח במושב עוצם בדרום הארץ, ישיבת רנה של תורה בכרמיאל. הוא מעביר בישיבות אלו את השיעור הפותח את תחילת הזמן בכל ישיבה. כן משמש הרב שטינמן כנשיא רשת הכוללים רינה של תורה וכולל 'צלו של היכל' בעיר העתיקה בירושלים וכרב בית הכנסת איצקוביץ' בבני ברק. במקביל הוא משמש כמנהל הרוחני של רשת "עץ הדעת" וכן של רשת תלמודי התורה 'עטרת שלמה' של הרב שלום בער סורוצקין, וכסמכות הרוחנית של כמה ישיבות קטנות ("שיח יצחק" ו"צעירים החדשה") וסמינרים לבנות.[דרוש מקור] בדצמבר 2020 הצטרף למועצת גדולי התורה של דגל התורה. הרב שטינמן היה נשוי לחנה (עד לפטירתה ב-2014), בתם של הרב חיים קניבסקי והרבנית בת-שבע קניבסקי ונכדתם של הרב יעקב ישראל קניבסקי והרב יוסף שלום אלישיב. להם ארבעה בנים וארבע בנות. עם בניו וחתניו נמנים: בנו, הרב אליעזר שטינמן – רב קהילה בבני ברק ור"מ בישיבת תורת דוד באשדוד חתנו של הרב בנימין קורלנסקי גר בבני ברק בנו הרב מאיר שטינמן - פוסק הלכה, ורב קהילה בבני ברק, ה"חברותא" של הרב אהרן יהודה לייב שטינמן, גר בבני ברק בנו, הרב אברהם ישעיהו שטינמן – מחבר סדרת ספרי שיח המועדים וספרים נוספים מתורתם של הרב חיים קניבסקי והרב אהרן יהודה ליב שטינמן גר בבני ברק בנו הרב יעקב שטיינמן - אברך בכולל פוניב'ז גר בבני ברק חתנו, הרב גדליה הוניגסברג – ה"חברותא" של הרב חיים קניבסקי והרב אהרן יהודה ליב שטינמן, ומחבר מספר ספרים מתורתם ומקורות חייהם חתנו, הרב ישעיה כהן – ר"מ בישיבת עטרת שלמה חתנו, הרב ישראל חיים גפן – ר"מ בישיבת קהילות יעקב אריה ארליך, בן אצל אביו, מגזין משפחה, כ"ד בטבת תשע"ח, עמ' 24–40. משה ויסברג, מופלא בשתיקתו: הבן רבי שרגא שטיינמן – ה'ממשיך' ב'ארחות תורה' • פרופיל נרחב, 24/12/2017, באתר בחדרי חרדים יענקי קצבורג, פרופיל: ראש הישיבה, רבי שרגא שטיינמן, 02.06.2018, באתר "כל הזמן" של רשת קו עיתונות
The Best Is Yet to Come

The Best Is Yet to Come (בעברית: הטוב עוד לפנינו) הוא אלבום האולפן ה-18 של הזמרת-יוצרת הוולשית בוני טיילר. האלבום יצא לאור ב-26 בפברואר 2021, על ידי חברת התקליטים earMUSIC. הסינגל המוביל מתוכו "When the Lights Go Down", יצא לאור בדצמבר 2020. ב-4 במרץ 2020, טיילר אמרה לגולד רדיו שהיא הקליטה אלבום חדש. היא החלה להפיץ הצצות של כמה מהרצועות מתוכו בדף האינסטגרם שלה באפריל 2020. עטיפת האלבום ושמן של הרצועות נחשפו ב-10 בדצמבר 2020, בערוץ היוטיוב של טיילר. בנוסף, נודע כי מפיק אלבומה הקודם Between the Earth and the Stars דייוויד מקיי הפיק גם את האלבום הזה. The Best Is Yet to Come תואר כאלבום שמכיל את סוגת הפופ רוק של שנות ה-80 של המאה ה-20. טיילר אמרה ל-Ultimate Classic Rock שהיא חשה של-"When the Lights Go Down" היה צליל דומה למוזיקה של ברוס ספרינגסטין ורוד סטיוארט. השיר יצא לבסוף כסינגל המוביל מהאלבום. האלבום מכיל ארבע גרסאות כיסוי; "Somebody's Hero" של סי.בי גרין, "I'm Only Guilty (Of Loving You)" שהוקלט על ידי צ'יק ויליס וטאב בנואה, "I'm Not in Love" של 10cc ו-"Catch the Wind" של דונובן. שני השירים האחרונים נועדו במקור להיכלל כרצועות בונוס באלבומה הקודם של טיילר, Between the Earth and the Stars. "When the Lights Go Down" הופץ כסינגל המוביל ב-18 בדצמבר 2020, ביחד עם קליפ מילים נלווה. ב-15 בדצמבר 2020, הודיעה טיילר כי היא תצא לסיבוב הופעות באירופה כדי להנציח את יום הולדתה ה-70 ואת צאתו לאור של The Best Is Yet to Come. סיבוב ההופעות יחל ב-17 בפברואר 2022 ב-Mitsubishi Electric Halle בדיסלדורף שבגרמניה ויסתיים ב-29 באפריל 2022 בקונגרס אם פארק באוגסבורג שבגרמניה גם כן. בסך הכול, נכללות בסיבוב ההופעות 38 הופעות ברחבי אוסטריה, בלגיה, צרפת, גרמניה ושווייץ. מידע על האלבום The Best Is Yet to Come באתר MusicBrainz מידע על האלבום The Best Is Yet to Come באתר AllMusic האלבום The Best Is Yet to Come באתר Discogs האלבום The Best Is Yet to Come באתר אפל מיוזיק NEW MUSIC: Bonnie Tyler announces new studio album “The Best Is Yet To Come” – The Rockpit (באנגלית אמריקאית) Bonnie Tyler Announces New Album, The Best Is Yet To Come, I Like Your Old Stuff (באנגלית) BONNIE TYLER shares lyric video for new single 'When The Lights Go Down', XS Noize | Online Music Magazine (באנגלית בריטית) Bonnie Tyler wants Sir Tom Jones collaboration as singer confirms new album, Gold (באנגלית) Login • Instagram, www.instagram.com Jason Price, Pop Icon Bonnie Tyler To Release 'The Best Is Yet To Come' Album On February 26th!, Icon Vs. Icon, ‏2020-12-10 (באנגלית אמריקאית) Dave LiftonPublished: December 17, 2020, Hear Bonnie Tyler's New Song, 'When the Lights Go Down': Premiere, Ultimate Classic Rock (באנגלית) Bonnie Tyler Interview: Star Power, Classic Pop Magazine, ‏2019-09-27 (באנגלית אמריקאית) Bonnie Tyler Announces 'The Best Is Yet to Come' European Tour 2022, Bonnie Tyler - Official Site, ‏2020-12-15 (באנגלית בריטית)
דנש קניג

הונגריה זהו שם הונגרי; שם המשפחה הוא Kőnig. דנש קניג (בהונגרית: Kőnig Dénes; ‏21 בספטמבר 1884 – 19 באוקטובר 1944) היה מתמטיקאי הונגרי-יהודי. נחשב לאחד ממפתחי תורת הגרפים והראשון שכתב ספר בנושא. דנש קניג נולד כבנם של דיולה קניג מתמטיקאי ושל ארז'בט אופנהיים. הוא למד מתמטיקה באוניברסיטאות בודפשט ובאוניברסיטת גטינגן משנת 1902; בגטינגן הוא הושפע מאוד מהמיצג של מינקובסקי על משפט ארבעת הצבעים. קניג קיבל דוקטורט ב-1907 באוניברסיטה בבודפשט (כיום שמו:אוניברסיטת בודפשט לטכנולוגיה ולכלכלה). בשנת 1935 הפך לפרופסור מן המניין. עיקר עבודתו הייתה בתורת הגרפים אותה פיתח והיה לראשון שכתב ספר בנושא. בין היתר הוכיח -1927 את הלמה של קניג. בשנים 1915–1942 היה חבר בוועדה לשיפוט תחרויות בתי ספר במתמטיקה. במסגרת עבודתו בוועדה חיבר שאלות לתחרויות וארגן אותן. בשנת 1933 הוא נבחר כמזכיר הוועדה, ובשנת 1942 התמנה להיות יושב ראש הוועדה. קניג ואחיו ייסדו את "פרס דיולה קניג" על שם אביהם דיולה קניג. הפרס ניתן למתמטקאים צעירים בולטים. עם הזמן קרנו של הפרס ירדה אך הוא נותר במעמד חשוב בקהילה המדעית. בזמן הכיבוש הגרמני בהונגריה במלחמת העולם השנייה עזר למתמטיקאים נרדפים להינצל. לאחר העלייה לשלטון של מפלגת צלב החץ באוקטובר 1944 הבין קניג כי חייו יהיו בסכנה בשל היותו יהודי. לכן כמה ימים אחר הכיבוש, ב-19 באוקטובר באותה השנה, התאבד כדי להימנע מגורלו הצפוי. Chartrand, Gary. A first course in graph theory. Mineola, N.Y.: Dover Publications. ISBN 9780486483689. Kőnig, Dénes (1936), Theorie der endlichen und unendlichen Graphen, Leipzig: Akademische Verlagsgesellschaft. Translated from German by Richard McCoart, Theory of finite and infinite graphs, Birkhäuser, 1990, מסת"ב 0-8176-3389-8. אלגוריתמים לפתרון מבוכים משפט קניג (תורת הגרפים) הלמה של קניג מדיה וקבצים בנושא דנש קניג בוויקישיתוף דנש קניג, באתר פרויקט הגנאלוגיה במתמטיקה דנש קניג, באתר MacTutor (באנגלית) דנש קניג, באתר dblp ביוגרפיה בהונגרית דנש קניג, באתר "Find a Grave" (באנגלית)
פורד מודל A (1931-1927)

פורד מודל A‏ (1931-1927) (באנגלית: Ford Model A (1927–1931) היא מכונית משפחתית אשר בנוסף יוצרה במגוון תצורות בין השנים 1931–1927 על ידי קונצרן הרכב פורד וחברות הבת דגמי "פורד מודל A (1931-1927)" יוצרו ב-8 מפעלים בארצות הברית, מפעל בקנדה, 5 מפעלים באירופה (בריטניה, אירלנד, איטליה, גרמניה, ודנמרק), בארגנטינה, צ'ילה, רוסיה, יפן, טורקיה ואוסטרליה. 2 דלתות - סדאן 4 דלתות - סדאן 2 דלתות - קבריולה 4 דלתות - קבריולה 4 דלתות - לנדולט 2 דלתות - קופה 2 דלתות, 3 מושבים - רודסטר - קבריולה 2 דלתות - טנדר 2 דלתות + דלת אחורית עליונה - מסחרית 2 דלתות - משאית קלה כבאית יוצרו 4,320,446 יחידות. עד ה-4 בפברואר 1929 נמכרו מיליון יחידות מדגמי "פורד מודל A", ועד- 24 ביולי נמכרו שני מיליון יחידות. מגוון סגנונות המרכב נע בין סדאן במחיר של 500 דולר ארצות הברית (בצבע אפור, ירוק או שחור) למכונית העירונית עם מכסה כפול במחיר של 1,200 דולר. במרץ 1930, מכירות "פורד מודל A" הגיעו לשלושה מיליון יחידות, והיו זמינים תשעה סגנונות גוף. מנוע קדמי, מנוע בנזין. סוג הנעה: הנעה אחורית. מספר נוסעים: 5-2. דגמי "פורד מודל A" צולמו במספר רב של סרטים. standard deluxe "פורד מודל A", שנת 1928 "פורד מודל A", שנת 1931 "פורד מודל A", שנת 1928, סדאן (צולם ברומניה) "פורד מודל A", שנת 1928 - סדאן "פורד מודל A", דגם "35A", שנת 1928 - קבריולה "פורד מודל A", שנת 1928 - רודסטר "פורד מודל A", שנת 1929 - רודסטר "פורד מודל A", שנת 1929 - סטיישן "פורד מודל A", שנת 1931 - קופה "פורד מודל A (1931-1927)" - לנדולט "פורד מודל A (1931-1927)" - מסחרית "פורד מודל A", שנת 1930 - משאית קלה 1.5 טון "פורד מודל A", שנת 1929 - משאית קלה "פורד מודל A", שנת 1928 - טנדר "פורד מודל A", שנת 1930 - טנדר "פורד מודל A", שנת 1928 - כבאית "פורד מודל A" - כבאית מדיה וקבצים בנושא פורד מודל A בוויקישיתוף פורד מודל A, סרטון באתר יוטיוב "פורד מודל A" ritzsite.nl/FORD_1/02_eford פורד מודל A היא הדגם הראשון שבנה הנרי פורד עבור פורד, אשר יוצרה בארצות הברית בין השנים 1903–1904. בין השנים 1927–1931 יוצר דגם פורד מודל A (1931-1927) (אין קשר בין הדגמים מלבד לשם הדגם). "פורד מודל A" books.google.co.il/books מפעל פורד מקנדה - קרונות רכבת הביאו את החלקים שהורכבו לכלי רכב שלמים winnipegrealestatenews.com/publications/real-estate-news Burness, Tad: American Car Spotter’s Guide, 1920–39; Motorbooks International, ISBN 0-87938-026-8 Henry, Leslie R. (2013). How to Restore the Model A Ford. Vermont: Echo Point Books & Media, LLC. ISBN 978-1626549418. "פורד מודל A" haikudeck.com/ford-model-a-1927-31-education-presentation "פורד מודל A" eastbaytimes.com/2015/03/15/fords-model-a-sport-coupe-caused-hysteria-throughout-the-country-when-it-first-came-out "פורד מודל A" שנת 1930, ברושור oldcarbrochures.com/static/NA/Ford/1930 דגמי "פורד מודל A" בסרטים imcdb.org/vehicles
רבי אבין נגרא

רבי אבין נגרא (הנגר) היה אמורא בבלי מהדור השני או השלישי, בן דורו של רב הונא, ואביהם של רב אידי בר אבין ורב חייא בר אבין. עסק לפרנסתו בנגרות ונקרא על שם עיסוקו. בגמרא מסופר עליו שהיה מדקדק גדול בנרות שבת וכשראה רב הונא את הנהגתו המקפידה אמר שמביתו יצאו שני צדיקים ואכן שני בניו, רב אידי (רבו של רב פפא) ורב חייא היו מגדולי הדור הרביעי של אמוראי בבל: רב הונא הוה רגיל דהוה חליף ותני אפתחא דרבי אבין נגרא חזא דהוה רגיל בשרגי טובא אמר תרי גברי רברבי נפקי מהכא נפקי מינייהו רב אידי בר אבין ורב חייא בר אבין — מסכת שבת, דף כ"ג, עמוד ב' הרב אהרן הימן, "רבי אבין נגרא", תולדות תנאים ואמוראים, לונדון, תר"ע, חלק א, עמודים 96-97, באתר היברובוקס כנהוג בתקופות קדומות, כגון רבי יוחנן הסנדלר או רבי ישבב הסופר